b'\n_START_ARTICLE_\nJani M\xc3\xb6derndorfer\n_START_SECTION_\n\xc5\xbdivljenjepis\n_START_PARAGRAPH_\nPo poklicu je zdravstveni tehnik. Od leta 1998 je \xc4\x8dlan Mestnega sveta Mestne ob\xc4\x8dine Ljubljana, od leta 2006 kot \xc4\x8dlan Liste Zorana Jankovi\xc4\x87a. Od tega leta pa do 21. decembra 2011 je bil pod\xc5\xbeupan Ljubljane; s potrditvijo poslanskega mandata mu je avtomati\xc4\x8dno prenehala ta funkcija. Istega dne pa je bil izvoljen za predsednika dr\xc5\xbeavnozborske mandatno-volilne komisije. Prav tako je postal vodja poslanske skupine Pozitivna Slovenija. Leta 2014, se je po kongresu Pozitivne Slovenije, stranka razdelila na dva dela, tako je bil pred dr\xc5\xbeavnozborskimi volitvami med soustanovitelji Zavezni\xc5\xa1tva Alenke Bratu\xc5\xa1ek, in bil na njihovi listi tudi izvoljen v dr\xc5\xbeavni zbor. Septembra leta 2015 je zapustil tako stranko Zavezni\xc5\xa1tvo Alenke Bratu\xc5\xa1ek kot tudi poslansko skupino ter se pridru\xc5\xbeil Stranki Modernega Centra. V letu 2018 mu ponovno potrdijo mandat poslanca, ko nadomesti Miro Cerarja, ki postane zunanji minister Republike Slovenije. _NEWLINE_Poleg tega je bil leta 2010 imenovan za za\xc4\x8dasnega, naslednje leto pa za rednega predsednika Ko\xc5\xa1arkarskega kluba Union Olimpija, na polo\xc5\xbeaju je ostal do julija, 2017.'